CELEX: C2004/284/21
Language: et
Date: 2004-11-20 00:00:00
Title: Kohtuasi C-406/04: Eelotsusetaotlus, mille esitas Tribunal du travail de Bruxelles (17. koda) 8. septembril 2004 kohtuasjas Gérald De Cuyper versus Office national de l'emploi

20.11.2004   
            
            
               ET
            
            
               Euroopa Liidu Teataja
            
            
               C 284/11
            
         Eelotsusetaotlus, mille esitas Tribunal du travail de Bruxelles (17. koda) 8. septembril 2004 kohtuasjas Gérald De Cuyper versus Office national de l`emploi
   (Kohtuasi C-406/04)
   (2004/C 284/21)
   Euroopa Ühenduste Kohus on saanud Tribunal du travail de Bruxelles'i (17. koda) 8. septembri 2004. aasta otsusega eelotsusetaotluse kohtuasjas Gérald De Cuyper versus Office national de l'emploi, mis saabus kohtukantseleisse 23. septembril 2004.
   Tribunal du travail de Bruxelles (17. koda) küsib Euroopa Kohtult eelotsust järgmistes küsimustes:
   Kas Belgias tegelikult elamise kohustus, millele töötust reguleeriva 25. novembri 1991. aasta kuningliku määruse artikkel 66 allutab toetuse maksmise vanemale kui 50aastasele töötule, kelle suhtes kohaldatakse nimetatud kuningliku määruse artikli 89 alusel töötuna registreerimise vabastust, mis hõlmab tööturul olemise tingimusest vabastamist, ei kujuta endast takistust kõikidele Euroopa Liidu kodanikele Euroopa Ühenduse asutamislepingu artiklitega 17 ja 18 antud liikumis- ja elukohavaliku vabaduse suhtes?
   Kas töötu abiraha maksmiseks pädeva liikmesriigi territooriumil elamise kohustus, mida siseriiklikus õiguses põhjendatakse vajadusega kontrollida töötutele makstavate hüvitiste seaduslikest tingimustest kinnipidamist, vastab proportsionaalsuse nõudele, mis peab olema täidetud sellise üldisele huvile vastava eesmärgi tagamisel, osas, milles ta kujutab endast piirangut kõikidele Euroopa Liidu kodanikele Euroopa Ühenduse asutamislepingu artiklitega 17 ja 18 antud liikumis- ja elukohavaliku vabaduse suhtes?
   Kas selline elukohta käsitlev kohustus ei tekita oma takistava mõju tõttu diskrimineerimist Euroopa Liidu kodanike vahel, kes on pärit töötu abiraha maksmiseks pädevast liikmesriigist, tunnustades töötu abiraha saamise õigust nende osas, kes ei kasuta neile asutamislepingu artiklitega 17 ja 18 antud õigust vabalt liikuda ja elukohta valida, ning keeldudes seda tunnustamast nende osas, kes nimetatud õigust kasutada kavatsevad?